
545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A   NR. 211
din 19 decembrie 2013
privind completarea anexei nr. 8 la Hotărârea Consiliului Local Sighişoara nr. 181/28.11.2013

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26901/06.12.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că prin Hotărârea Consiliului Local Sighişoara nr. 181/28.11.2013 s-au stabilit impozitele şi taxele locale pentru anul 2014;

Ţinând cont că este necesară stabilirea taxelor pentru folosirea sau închirierea sălilor de sport din cadrul unităţilor de învăţământ (şcoli sau licee) în anul 2014, sens în care trebuie completată anexa nr. 8 la Hotărârea Consiliului Local Sighişoara nr. 181/28.11.2013, anexa prin care s-a stabilit nivelul taxelor si chiriilor pentru bunurile aparţinând domeniului public şi privat al Municipiului Sighişoara  pentru anul 2014;

Luând în considerare prevederile Legii nr. 273/2006 privind finanţele publice locale, cu modificările şi completările ulterioare;

Ţinând cont de Titlul IX din Legea nr. 571/2003 privind Codul fiscal, cu modificările şi completările ulterioare coroborat cu prevederile  Hotărârii Guvernului nr. 44/2004 pentru aprobarea Normelor metodologice de aplicare a Legii nr. 571/2003 privind Codul fiscal, cu modificările şi completările ulterioare; 

Având în vedere prevederile Ordonanţei Guvernului nr. 92/2003 privind Codul de procedură fiscală, republicată, cu modificările şi completările ulterioare, precum şi prevederile Hotărârii Guvernului nr.1050/2004 pentru aprobarea Normelor metodologice de aplicare a Ordonanţei Guvernului nr. 92/2003 privind Codul de procedură fiscală, republicată, cu modificările şi completările ulterioare;

Ţinând cont de prevederile Hotărârii Guvernului nr. 1309/2012 privind nivelurile pentru valorile impozabile, impozitele şi taxele locale şi alte taxe asimilate acestora, precum şi amenzile aplicabile începând cu anul fiscal 2013, cu modificările şi completările ulterioare;  

Având în vedere Raportul de specialitate comun al Arhitectului şef şi al Direcţiei Administrarea Patrimoniului, înregistrat cu nr. 26900/06.12.2013, prin care se propune completarea anexei nr. 8 la Hotărârea Consiliului Local Sighişoara nr. 181/28.11.2013, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 27, art. 36 alin. (2) lit.b), alin. (4) lit.c) şi alin. (9) coroborat cu prevederile art. 45 alin.(2) lit.c) şi a art. 115 alin.(1) lit.b) din Legea nr. 215/2001 a administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.I. Se aprobă completarea anexei nr. 8 - Nivelul taxelor si chiriilor pentru bunurile aparţinând domeniului public şi privat al Municipiului Sighişoara -  la Hotărârea Consiliului Local  Sighişoara nr. 181/28.11.2013 privind stabilirea impozitelor şi taxelor locale pentru anul 2014, cu art. 21, care va avea următorul cuprins:


„Art. 21. Taxele pentru folosinţa sau închirierea sălilor de sport din cadrul unităţilor de învăţământ (şcoli sau licee) din Municipiul Sighişoara sunt:

                                                                                        
IARNA


VARA  

MINIFOTBAL





 80 lei/h


60 lei/h

Pentru elevi





 60 lei/h


40 lei/h

BASCHET





 80 lei/h


60 lei/h

TENIS






 80 lei/h


60 lei/h

FITNESS





 80 lei/h


60 lei/h

Spectacole minim 3 ore


         
           800 lei/h

          700 lei/h

LOTURI NATIONALE


           100 lei/h


60 lei/h

Art.II. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică, Arhitectul Şef, Direcţia Administrarea Patrimoniului din cadrul aparatului de specialitate al primarului şi unităţile de învăţământ (şcoli sau licee) din Municipiul Sighişoara.

Art.III. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia economică;
  1 ex. Biroul Impozite şi Taxe 
  1 ex. Arhitectul Şef
  1 ex. Direcţia Administrarea Patrimoniului
  5 ex. Unităţi de învăţământ
15 ex. 
A.F./G.V.
